Klaudia Bežanitskaja

Klaudia Bežanitskaja (15. oktoober 1889 Kergu-Kõnnu vald, Pärnu-Jaagupi kihelkond – 12. oktoober 1979 Tallinn) oli vene päritolu Eesti arst.

Ta lõpetas Peterburi Naisgümnaasiumi. Kuna naiste vastuvõttu ülikoolidesse Venemaa Keisririigis siis veel ei olnud, astus ta aastal 1906 Tartu Ülikooli arstiteaduskonda vabakuulajana.Sirje Kivimäe, "Veel kord esimestest naisarstidest Eestis ja eriti Selma Feldbachist", Vita academica, vita feminea, koost Sirje Tamul (Tartu: Tartu Ülikooli Kirjastus, 1999), 142-163. Ta ise osales delegatsioonis võrdõiguslikkuse saavutamiseks nais- ja meesüliõpilaste vahel, mille tulemusena said naisvabakuulajad aastal 1911 esmakordselt sooritada ülikooli juures lõpueksamid võrdselt meesüliõpilastega.Sirje Tamul, "Naisüliõpilastest Tartu Ülikoolis 1905-1918", Vita academica, vita feminea, koost Sirje Tamul (Tartu: Tartu Ülikooli Kirjastus, 1999), 104. Tütre sünni tõttu aastal 1911 tegi ta viimased eksamid aastal 1913 ja lõpetas ülikooli cum laude.

Aastatel 1913–1916 töötas ta Tartu Ülikooli sisehaiguste kliinikus professorite Karl Dehio ja Ernst Masingu assistendina. Aastal 1914 oli ta Krimmis professor Nikolai Burdenko juures laboratooriumi arstiks. Aastatel 1916–1920 oli ta Kaukaasias sõjaväljal Punase Risti arstina.

Aastal 1922 tuli ta suurte raskustega Eestisse. Ta töötas aastatel 1922–1940 haigekassa arstina. Selle kõrval sai temast pühendunud tuberkuloosi vastu võitleja.

 Isiklikku 
Tema isa Nikolai Bežanitski oli õigeusu preester, kes mõrvati Tartu Krediidikassa keldris ja kuulutati aastal 2000 pühakuks; õigeusu preestrid olid ka tema isa neli venda ja mõlemad vanaisad. Tema õde Zinaida Dormidontova (1884–1976) oli keelteõpetaja. Tema tütar oli Tamara Miljutina.

Välislingid
Eesti kommunismiohvrid 1940–1991
Haud Tallinna Pärnamäe kalmistul

Kategooria:Eesti arstid
Kategooria:Tartu Ülikooli arstiteaduskonna vilistlased
Kategooria:Tartu linnavolikogu liikmed
Kategooria:Arstide Koja liikmed
Kategooria:Eesti venelased
Kategooria:Eesti represseeritud isikud
Kategooria:Sündinud 1889
Kategooria:Surnud 1979
Kategooria:Pärnamäe kalmistule maetud